open-index/open-wikipedia-markdown huggingface dataset:
Carlos Clos Gómez

**Carlos Clos Gómez** (født 30. juni 1972 i Zaragoza) er en spansk fotballdommer som til daglig dømmer i Spanias øverste divisjon Primera División. I tillegg har han dømt flere internasjonale kamper både i regi av FIFA og UEFA.

Clos Gómez begynte å dømme fotball allerede i 1987, og ble utnevnt til FIFA-dommer i 2009. Han dømte flere kamper under kvalifiseringen til VM i fotball 2014, hvor den første var mellom  og  den 7. september 2012 (1–1). Clos Gómez deltok også under EM i fotball 2012 i det spanske dommerteamet under ledelse av Carlos Velasco Carballo. 

Clos Gómez har ved et par tilfeller vært involvert i kontroversielle episoder, den første hvor han i midten av mars 2008 valgte å stoppe en seriekamp mellom Real Betis og Athletic Bilbao etter at Athletics målvakt Armando Riveiro ble truffet av en flaske i hodet kastet av en tilskuer. Den andre kontroversielle episoden kom i august 2009, hvor han ble kritisert offentlig av Motherwells manager Jim Gannon for manglende kontroll etter en kamp mellom Motherwell FC og Steaua Bucureşti under tredje kvalifiseringsrunde av UEFA Europa League 2009/10. 

## Referanser


## Eksterne lenker
* Dommerprofil hos Worldreferee.com 
* Dommerprofil hos Soccerway.com
Benue (delstat)

**Benue** er en av Nigerias 36 delstater. Den ligger sør i de sentrale delene av landet, den ble opprettet i 1976, men i 1991 ble de vestlige delene utskilt og de ble sammen med de østlige delene av Kwara til delstaten Kogi. Delstaten har fått sitt navn etter elven Benue. Makurdi er administrasjonssenter i delstaten.

## Referanser
Per Keyser Frølich

**Per Keyser Frølich** (født 29. juni 1899 i Kristiansand, død 10. juni 1977 i Alexandria, Virginia, USA) var en norsk kjemiker som forsket på kunstig gummi i USA.

Etter examen artium 1917 fra Kristiansand katedralskole reiste han til Trondheim og ble ingeniør i elektrokjemi i 1921, hvorpå han underviste ett år og med stipend reiste til Massachusetts Institute of Technology (M.I.T.) i Boston, USA i 1922.  Der ble han Master of Science 1923 og Doctor of Science 1925 i faget *chemical engineering*, og underviste som dosent fra 1927 såvel som var avdelingssjef og assisterende direktør. Han ble amerikansk statsborger i 1929, samme året som han ble utnevnt til professor, fortsatt samme sted (M.I.T.). Det meste av hans vitenskapelige produksjon (artikler) kom fra tiden ved M.I.T., som han forøvrig forlot omkring 1930, etter fire år. En bok han skrev *Eventyret om Industriens Tidsalder* utkom i 1927.

I det private var han fra 1929 til 1931 assisterende direktør ved Standard Oil som tilvirket kunstig gummi.  Fra 1931 til 1936 var han sjefskjemiker for Esso sine laboratorier i Elizabeth, en by i Union County (New Jersey), fra 1936 til 1940 var han endog direktør for Esso sitt *Chemical Laboratories*.  Efter kriget var han fra 1946 til 1954 i tjeneste hos Merck & Co., først som forskningskoordinater, på slutten var han vitenskapelig direktør.  Endelig var han fra 1954 til 1960   sjefkjemiker for *US Chemical Corps*, som er det amerikanske forsvars kjemiske forskningsinstitutt.  Tiden i det private brakte ham mange patenter.

Han var i 1943 leder for American Chemical Society, det som tilsvarer Norsk kjemisk selskap  i Norge, der han for øvrig ble æresmedlem i 1948. Ellers var han æresprofessor ved Lehigh University og Rutgers University.

Han var sønn av arkitekt Johan Keyser Frølich (1858–1927) og Beate Janette Mathilde Corneliussen (1861–1952). 

## Utgivelse
* 

## Se også
* Frølich (slekt)

## Referanser
Nordstrands Avis

***Nordstrands Avis. Upolitisk Avis for Nordstrand Sogn*** var en ukentlig lokalavis startet av Carl Theodor Ystrøm (1890–1930) i 1925. Ystrøm fungerte selv som redaktør og utgiver av avisen inntil sin død, knapt 40 år gammel.

Selv om *Nordstrands Avis* opphørte i 1939, regner dagens *[[Nordstrands Blad]]* sin historie tilbake til denne avisens etablering i 1925.

Redaksjonen holdt til i Pilestredet 37 i Oslo. Første utgave av lokalavisen kom i salg 3. januar i 1925. Det første året var lørdag avisens utgivelsesdag, men fra 1926 kom den ut på fredager.

For Carl Ystrøm var det viktig et vidt og ble en stemme i nærmiljøet, derfor var det også at han bestemt frasa seg oppfordringen om å stille som kandidat ved kommunevalget i 1925. Ellers lød redaktørens velkjente motto: «Den som ikke krever noe, får ingen ting». Hans engasjement kjente ingen grenser og redaktøren ble en både kjent og aktet person i nærmiljøet.

Av de første saker *Nordstrands Avis* fremmet var en oppfordring til beboerne om holde seg hjemme på 17. mai og bidra til lokal feiring av nasjonaldagen. Etter den vellykkede 17. mai-feiringen i 1925 kunne lokalavisen med rette triumfere: «*Nordstrands Avis* har ved at ta initiativet til denne sak bevist hvilken fordel det er for sognet at ha sit eget organ, hvor alle saavel smaa som store spørsmaal av interesse og til bedste for dets beboere kan bli drøftet.»

## Referanser


## Litteratur
*Redaktør Ystrøm død. *Nordstrands Avis*. Nr. 13. Fredag 28. mars 1930, s. 1.
Josplatået

**Josplatået,** tidigere **Bauchiplatået,** er et platå i det sentrale Nigeria. Det avgrenses av bratte skråninger og utgjør Afrikas viktigste tinngruvedistrikt. Platået består av gneis, granitt og flere vulkaner som ikke lengre er aktive. Gjennomsnittshøyden er cirka 1&nbsp;250 meter over havet, den høyeste toppen er Mount Shere (1&nbsp;780 meter over havet) ikke langt fra byen Jos. Klimaet er relativt kjølig og rikt på nedbør.

Den moderne tinnutvinningen startet på begynnelsen av 1900-tallet og området har siden da vært blant verdens fremste tinnprodusenter. Det blir også utvunnet andre mineraler, columbit, wolfram, kaolin, zirkon, uran og thorium.
Nasarawa

**Nasarawa** er en av Nigerias 36 delstater. Den ligger i de sentrale delene av landet og ble opprettet i 1996, tidligee var området en del av delsataten Plateau. Lafia er administrasjonssenter i delstaten.
## Referanser
Zamfara

**Zamfara** er en av Nigerias 36 delstater. Den ligger nordvest i landet med grense til Niger i nord. Den ble opprettet i 1996, tidligere var området en del av delstaten Sokoto. Gusau er administrasjonssenter i delstaten.
## Referanser


## Eksterne lenker
*
Xylotrupes striatopunctatus

***Xylotrupes striatopunctatus*** er en bille som hører til gruppen hornbiller (Dynastinae) i gruppen skarabider (Scarabaeoidea).

## Utseende
En stor (35-40 millimeter), blank, svart hornbille. Hannen har, som vanlig for slekten, et kraftig, fremoverrettet horn på pronotum og et oppoverkrummet horn på hodet, begge er kløvet i spissen. Hos denne arten er hornene ganske korte.

## Levevis
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

## Utbredelse
Arten er beskrevet fra Halmahera.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Xylotrupes]]* Hope, 1837 
******** *Xylotrupes striatopunctatus* Silvestre, 2003

## Eksterne lenker
*
Cegua

**Cegua** (fra nahuatl *citlali* «kvinne»), også kjent som **Segua** eller **Tzegua**, er en figur i en tradisjonell mellomamerikansk legende med mesoamerikansk opphav. Hun er et spøkelse som viser seg på øde veier om natta i form av ei vakker kvinne som ber om å få sitte på til nærmeste landsby. Når hun har satt seg opp på hesten, eller kjøretøyet i moderne versjoner av legenden, forvandler hun seg til en fryktelig skapning med en råtnende hestehodeskalle som hode.

Myten om Cegua har samme opphav som og er beslekta med myten om Siguanaba.

## Litteratur
* 
* 

## Eksterne lenker
* Legenden om Cegua hos Mitos y Leyendas
Carl Cain

**Carl Cecil Cain** (1934–2024) var en amerikansk basketballspiller som deltok i de olympiske leker 1956 i Melbourne.

Cain ble olympisk mester i basketball under OL 1956 i Melbourne. Han var med på det amerikanske laget som vant basketturneringen. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember. USA vant semifinalen over Uruguay med 101-38 og i finalen vant laget med 89-51 over Sovjetunionen. Cain spilte kun i to kamper, semifinalen og finalen, han scoret tre poeng for USA under OL-turneringen.

## Referanser


## Eksterne lenker
*
V337 Carinae

**V337 Carinae** (**V337 Car**, **q Carinae**, **q Car**) er en oransje kjempestjerne av spektralklasse K3IIa, beliggende rundt 740 lysår unna i stjernebildet Kjølen. Den er en uregelmessig variabel stjerne og har en tilsynelatende størrelsesklasse som varierer mellom 3,36 og 3,44. Stjernen har en radius lik 350 solradier.

Stjernen beveger seg gjennom Melkeveien i en hastighet av 25,1&nbsp;km/s i forhold til Solen. Den kretser rundt sentrum av galaksen i en avstand som er anslått til å være mellom 24&nbsp;000 og 24&nbsp;200 lysår.. Vektorkomponentene for romhastigheten til q Car er som følgende:  = .

## Referanser


## Eksterne lenker
* q Carinae (HIP 50371)
11 Ursae Minoris

**11 Ursae Minoris** (**11 UMi**, **Iota Ursae Minoris**), også kjent under katalogbetegnelsene **HD 136726**, **HR 5714** og **HIP 74793**, er en oransje kjempestjerne av spektralklasse K som befinner seg 398 lysår unna i stjernebildet Lille bjørn. Den blir noen ganger kalt *Pherkard* eller *Pherkad Minor*, og sistnevnte navn brukes især for å skille den fra *Pherkad* (Major), som er Gamma Ursae Minoris og den tredje lyssterkeste stjernen i stjernebildet etter Polaris og Kochab. 11 UMi er 1,8 ganger mer massiv, 24 ganger større og stråler 185 ganger sterkere enn Solen. I august 2009 ble det oppdaget en planet som kretser rundt stjernen. 

Stjernen beveger seg gjennom Melkeveien i en hastighet av 18,9 km/s i forhold til Solen. Den kretser rundt sentrum av galaksen i en avstand som er anslått til å være mellom 23&nbsp;600 og 27&nbsp;700 lysår. Om rundt seks millioner år vil 11 UMi være i en minste avstand av 127 lysår fra solsystemet og da ha en tilsynelatende størrelsesklasse på 2,55. Vektorkomponentene for romhastigheten til 11 UMi er som følgende:  = . 

## Referanser




## Eksterne lenker
* 
* Pherkad Minor (HIP 74793)
Afrikas år

**Afrikas år** er en betegnelse på året 1960 på grunn av en rekke viktige begivenheter som fant sted i Afrika det året og som førte både til at kontinentet fikk stor oppmerksomhet fra resten av verden og til forsterka følelser for panafrikanismen. Uttrykket «Afrikas år» (engelsk *Year of Africa*) ble første gang brukt av den britiske koloniministeren O.H. Morris i begynnelsen av januar dette året, og deretter av Ralph Bunche 16. februar samme år.

Først og fremst representerer året en milepæl i avkoloniseringa av Afrika, ettersom hele 17 land fikk sin uavhengighet: Kamerun, Togo, Mali, Senegal, Madagaskar, Dahomey (nå Benin), Niger, Øvre Volta (nå Burkina Faso), Elfenbenskysten, Tsjad, Den sentralafrikanske republikk, Republikken Kongo, Gabon, Mauritania, Somalia, Nigeria og Republikken Kongo (Léopoldville) (nå Den demokratiske republikken Kongo).

Verdensdelen fikk dermed også plutselig en mye sterkere stilling i De forente nasjoner. Disse raske politiske forandringene førte til spekulasjoner og håp om Afrikas framtid, men samtidig begynte kontinentet å oppleve problemer med postkolonial og neokolonial vold. Dessuten opplevde man i 1960 den første bevæpna motstanden mot apartheid i Sør-Afrika, som blant annet leda til Sharpeville-massakren og som hadde politiske konsekvenser over hele verden.

## Referanser


## Eksterne lenker
* 1960: The year of independence hos France24
Robert Laxalt

**Robert Laxalt** (født 25. september 1923, død 23. mars 2001) var en amerikansk forfatter. Foreldrene hadde innvandret fra Baskerland.

## Biografi

Robert Laxalt begynte sin karriere som journalist i United Press før han startet sitt eget nyhetsbyrå i Nevada på 1950-tallet.

I 1957 ga han ut sin første og mest kjente bok, *Sweet Promised Land*. Den var basert på historien til hans far Dominique og hans tilbakevendelse til Baskerland etter 47 år som innvandrer i Nevada. Boken ble tatt særlig godt imot i områdene rundt Nevada og de nærliggende statene.

Laxalt arbeidet også som konsulent med baskisk kultur som område for Library of Congress og bidro til å starte The Basque Studies program ved Universitetet i Nevada. Han grunnla også forlaget University of Nevada Press som senere ga ut nesten alle hans bøker.

Broren Paul Laxalt var guvernør i Nevada og senator USAs kongress for det republikanske partiet.

## Bibliografi

* *The Violent Land: Tales the Old Timers Tell*, 1950
* *Sweet Promised Land* 1957
* *A Man in the Wheatfield* 1964. Selected by the American Library Association as one of the six notable works of American fiction that year.
* *Nevada,* 1971
* *In a Hundred Graves: A Basque Portrait,* 1972
* *Nevada: A Bicentennial History,* 1977
* *A Cup of Tea in Pamplona,* 1985. Nominated for a 1985 Pulitzer Prize in fiction.
* *A Basque Hotel* 1989. Nominated for a Pulitzer Prize.
* *A Time We Knew: Images of Yesterday in the Basque Homeland,* 1990
* *The Child of the Holy Ghost* 1992
* *A Lean Year and Other Stories* (16 short stories), 1994
* *The Governor's Mansion* 1994
* *Dust Devils* 1997
* *A Private War: An American Code Officer in the Belgian Congo,* 1998
* *The Land of My Fathers: A Son's Return to the Basque Country,* 1999
* *Time of the Rabies,* 2000
* *Travels With My Royal: A Memoir of the Writing Life,* available May 2001

## Referanser


## Litteratur
* Lerude, Warren: *Robert Laxalt: The Story of a Storyteller* (Center for Basque Studies 2013)
William Evans

**William Best «Billy» Evans** (født 13. september 1932 i Berea i Kentucky, død 22. november 2020) var en amerikansk basketballspiller som deltok i de olympiske leker i 1956 i Melbourne.

Evans ble olympisk mester i basketball under OL 1956 i Melbourne. Han var med på det [amerikanske laget som vant basketturneringen. Det var fjerde gang basketball sto på det olympiske programmet. 15 lag deltok i turneringen, som ble avviklet i perioden 22. november til 1. desember. USA vant semifinalen over Uruguay 101-38 og i finalen vant laget 89-51 over Sovjetunionen. Evans spilte alle åtte av kampene og scoret 54 poeng for USA under OL-turneringen.

## Referanser


## Eksterne lenker
*
Janssonhaugen

**Janssonhaugen** er et 356 meter høyt fjell i Adventdalen på Spitsbergen, 20&nbsp;km øst for Longyearbyen. Fjellet ligger «midtskips» i U-dalen som en forlengelse av fjellet Skolten. Her møtes Janssondalen fra sør og Adventdalen fra nord, mens Hallwylfjellet ligger i sørøst og Operafjellet i nordvest.

Geologisk består Janssonhaugen av slamstein, skifer og sandstein fra perioden jura til kritt, og inneholder ikke kull.

Ansatte ved Store Norske Spitsbergen Kulkompani hadde i mellomkrigstiden store jaktterreng i Adventdalen og Sassendalen, og oppførte jakthytta *Innerhytta* ved elva nord for Janssonhaugen, hvor jaktterrenget inngikk i Fangstfelt 11 (Adventdalen) i den norske fangstadministrasjonen.

## Referanser


## Eksterne lenker
* 
*
Txillardegi

**José Luis Álvarez Enparantza** (1929–2012), bedre kjent under pseudonymet **Txillardegi**, var en spansk lingvist, forfatter og baskisk politisk nasjonalist. Txillardegi lærte ikke baskisk før han var 17, likevel ble han en av århundrets mest innflytelsesrike baskiske forfattere. 

Txillardegi var en av de opprinnelige grunnleggerne av ETA.

## Biografi

Txillardegi utdannet seg til ingeniør i Bilbao, men studerte senere lingvistikk i Paris. I 1957 ble han medlem av Euskaltzaindia (Det  baskiske språkakademiet) som var lydhør overfor Txillardegis forslag rundt standardiseringen av det baskiske skriftspråket. Han fikk svært stor innflytelse over utformingen av euskara batua («fellesbaskisk»). Txillardegis språkfilosofi bygde på følgende punkter:

* Hvis minoritetsspråk skal overleve må de være i stand til å håndtere moderne vitenskap og teknologi
* Et standardisert språk er en viktig del av moderniseringen
* Alle emner kan omtales på forståelig vis på et hvert språk gitt nok forsøk, tid og intelligens
* Hovedkriteriet for å identifisere en person som baskisk bør være baskisk språkkyndighet

I 1957 ga Txillardegi ut boken *Leturiaren egunkari ezkutua*, som regnes som den første baskiskspråklige romanen og dermed markerer en milepæl innenfor den baskiske språkhistorien. 

På 1970-tallet var han med å stifte Euskal Herrian Euskaraz, en språkpolitisk bevegelse.

I 1982 begynte han å undervise ved Universitetet i Baskerland, der han senere ble professor emeritus.

### Politisk aktivitet

Txillardegi var opprinnelig medlem av Det baskiske nasjonalistparti (EAJ-PNV) der han arbeidet med å promotere baskisk språk som grunnlaget for baskisk identitet. Etter å ha blitt desillusjonert med PNV var han med på å stifte ETA i 1959.

I 1961 ble han tvunget i eksil og dro først til Paris, deretter Brussel. Han vendte hjem i 1967.

I 1976 dannet han det politiske partiet Euskal Sozialista Biltzarrea (ESB) sammen med Iñaki Aldekoa. Han deltok også i stiftelsen av Herri Batasuna i 1977 og ble valgt til senator i det første påfølgende valget. Senere tok han avstand fra væpnet kamp og var en periode aktiv i partiet Aralar. I 2008 stilte han på nytt til valg som senator for partiet Eusko Abertzale Ekintza (EAE-ANV). Han forble en venstreradikal, baskisk nasjonalist fram til sin død.

Txillardegi var en profilert essayist og skrev jevnlig i den baskiske dagsavisen Berria.

## Referanser
Federico Krutwig

**Federico Krutwig Sagredo** (født 1921, død 1998) var en spansk forfatter og politiker. Familien hadde tysk opphav og han lærte seg selv baskisk. Han hadde en periode forbindelser med ETA.

## Biografi

Krutwig ble født i Getxo i Baskerland (autonom region) sønn av en borgerlig familie av tysk opphav. Han lærte seg selv baskisk.

Han ble medlem av Euskaltzaindia (Det baskiske språkakademiet) i 1943 der han arbeidet for standardisering av det baskiske skriftspråket basert på den laburdinske dialekten. Akademiet valgte imidlertid en standardisering på grunnlag av Gipuzkoa-dialekten, i dag kjent som *euskara batua* («fellesbaskisk»).

I 1952 dro Krutwig i eksil i Frankrike.

I 1963 utga han boken *[[Vasconia]]*, der han tok et oppgjør med Sabino Arana og den tradisjonelle baskiske nasjonalismen, og tok til orde for en ny form for baskisk nasjonalisme. Boken var med på å dreie baskisk nasjonalisme vekk fra rasebegrepet og over på språk som nasjonal identitetsmarkør.

I 1964 ble han utvist fra Frankrike og flyttet til Brussel der han fikk kontakt med ETA. Krutwig bidro til å sette ETA i kontakt med tsjekkiske våpenhandlere.

I 1975 forlot Krutwig ETA og flyttet til Zarauz i Baskerland.

## Bibliografi (utvalg)

* Vasconia (1963)
* La Nueva Europa (1976)
* La Nueva Vasconia (1979)

## Referanser


## Eksterne lenker
*
Hunankjøkkenet

**Hunankjøkkenet** (kinesisk: 湘菜, pinyin: *xiāngcài*), er et av *[[Kina]]s åtte store kjøkken*. Maten fra provinsen med samme navn er rettesnoren, men kjøkkenet er i dag ikke bare spredt i store deler av Kina, men også utenlands i det kinesiske kjøkken, med en viss variasjon som resultat. Det er fremst kjent for sterk krydring,  ikke minst sin rikelige bruk av chilipepper.

Histiriske kilder til matlagingen i hunankjøkkene går tilbake til 1600-tallet. Første gang chilipekker i lokale gazetter i provinse finner man i  1684, i Kangxi-keiserens 21. år. 

## Referanser
4 Ursae Minoris

**4 Ursae Minoris** (**4 UMi**, **b Ursae Minoris**), også kjent under katalogbetegnelsene **HIP 69112**, **HD 124547** og **HR 5321**, er en oransje kjempestjerne som ligger omtrent 460 lysår unna jorden i stjernebildet Lille bjørn. Den har en tilsynelatende størrelsesklasse på 4,81 og kan dermed skimtes med det blotte øye fra den nordlige halvkulen under ideelle vær- og lysforhold. 

Stjernen beveger seg gjennom Melkeveien i en hastighet av 30,2 km/s i forhold til Solen. Den har en omløpsbane som tar den mellom 23&nbsp;700 og 32&nbsp;900 lysår fra sentrum av galaksen. Vektorkomponentene for romhastigheten til 4 UMi er som følgende:  = .

## Referanser




## Eksterne lenker
* 4 Ursae Minoris (HIP 69112)
Su Ta Gar

**Su Ta Gar** er et baskisk heavy metal-band dannet i 1987. De holdt sin første konsert i Ondarroa 14. august 1988.

Bandet er inspirert av grupper som Judas Priest, Iron Maiden, Annihilator og Metallica. Aitor Gorosabel og Xabi Bastida er de to eneste gjenværende originale medlemmene.

Bandet synger på baskisk, og tekstene deres er sympatisk innstilt til venstreradikal baskisk nasjonalisme. Hitlåten «Jo Ta Ke» låner sin tittel fra frasen den væpnede separatistorganisasjonen ETA vanligvis avslutter sine kommunikeer med.

## Diskografi
**Jaiotze Basatia* (1991)
**Hortzak Estuturik* (1992)
**Munstro Hilak* (1993) 
**Sentimenak Jarraituz* (1996) 
**Agur Jauna Gizon Txuriari* (1997) 
**Su Ta Gar 1987/89* (samlealbum, 1999) 
**Homo Sapiens?* (1999)
**Jo Ta Ke* (2001) 
**Itsasoz Beteriko Mugetan* (2003) 
**Jainko Hilen Uhartean* (2006) 
**Su Ta Gar 20 Urte* (2 CD + DVD, 2009) 
**Ametsak Pilatzen* (2011)

## Referanser


## Kilder
* sutagar.com – offisiell hjemmeside

## Eksterne lenker
* 
*
Alfonso Sastre

**Alfonso Sastre** (født 20. februar 1926 i Madrid, død 17. september 2021) var en av spansk dramatiker.

## Biografi
Sastre ble født inn i en typisk middelklassefamilie og fikk katolsk oppdragelse. På slutten av 1940-tallet begynte han å skrive eksistensialistiske tekster. Han var assosiert med den litterære bevegelsen som kalles Generasjon '36.

I 1955 giftet han seg med forfatter og politisk aktivist Eva Forest.

Sastre var en høylytt kritiker av Franco-fascismen og i likhet med sin kone sympatiserte han med baskernes krav om uavhengighet fra Spania.

Han var kandidat for valgalliansen Iniciativa Internacionalista ved valget til Europaparlamentet i 2009. 

## Referanser


## Eksterne lenker
* 
* 
* Sastre & Forest
Kepa Junkera

**Kepa Junkera** (født 1965 i Bilbao, Spania) er en spansk musiker av baskisk bakgrunn. Han er kjent for sin bruk av trikiti, et diatonisk knappetrekkspill. Han har gitt ut mer enn ti studioalbum.

## Referanser


## Eksterne lenker
* 
* 
* 
*
Uleste bøker og utgåtte sko

***Uleste bøker og utgåtte sko*** er debutalbumet til Oslo Ess, utgitt den 11. mars 2011.

## Sporliste
# «Lang vei til himmelen» (Åsmund Lande/Knut-Oscar Nymo)
# «Alt jeg trenger» (Lande/Peter Larsson/Anton Ruud)
# «Hold deg våken» (Lande/Larsson/Nymo)
# «Gi meg noe dritt» (Lande)
# «Dette kan ikke gå godt» (Lande/Nymo)
# «Klin gæern» (Lande/Larsson)
# «Kjøtt og blod» (Lande/Nymo)
# «Helt fram til nå» (Lande/Larsson/Nymo)
# «Ta hva du vil» (Lande/Nymo/Joachim Stene)
# «Luffarvisan» (Astrid Lindgren/Gösta Linderholm, oversettelse: Larsson/Lande)
## Medvirkende
### Oslo Ess
* Åsmund Lande - Vokal, gitar, låtskriver, tekniker, produsent
* Peter Larsson - Gitar, kor, leadvokal på *Luffarvisan*, låtskriver, tekniker, produsent
* Knut-Oscar Nymo - Bass, kor, låtskriver, tekniker, produsent
* Mads Golden - Trommer, tekniker, produsent

### Øvrige
* Lasse Hafreager - tangenter, tekniker
* Einar Stenseng - munnspill
* Tommy Akerholdt - perkusjon, tekniker
* Thomas Larsen - bakgrunnvokal på *Alt jeg trenger, Hold deg våken, Helt fram til nå* og *Ta hva du vil*
* Petter Baarli - gitarsolo på *Kjøtt og blod* og *Luffarvisan*
* Ole Petter Andreassen - tekniker, miksing 
* Jørgen G. Henriksen - tekniker
* Dave Collins - mastring 
* Fartein Rudjord - fotograf
* André Jensen - coverdesign/artwork
* Amber Booking - booking

## Utgaver
*Råtass Records - CD utgitt 2011
*Råtass Records - LP utgitt 2011
.eus

**.eus** er toppnivådomene for baskisk språk og kultur. 

Organisasjonen Puntu eus har jobbet for opprettelsen av toppnivådomenet siden 2008.

12. desember 2013 tegnet Internet Corporation for Assigned Names and Numbers (ICANN) en avtale med Puntu eus som gjør dem til administrator av toppnivådomenet.

## Referanser
199 Live Akustisk fra Rockefeller

***#199 Live Akustisk Fra Rockefeller*** er et livealbum av Oslo Ess. Det ble spilt inn på Rockefeller i Oslo 20. desember 2012, og er en hyllest til alle dem som har etterspurt disse låtene i en akustisk versjon. Sporlista består av blandet musikk fra bandets to første album.

## Sporliste

# «God morgen» (Åsmund Lande/Knut-Oscar Nymo)
# «Caroline» (Lande/Anton Ruud/Nymo)
# «Hold deg våken» (Lande/Peter Larsson/Nymo)
# «Klin gæern» (Lande/Larsson)
# «Tøffe gutter» (Lande)
# «Ta hva du vil» (Lande/Nymo/Joachim Stene)
# «Over stokk, over stein» (Oslo Ess/Nymo)
# «Kjøtt og blod» (Lande/Nymo)
# «Gi meg no dritt» (Lande)
# «Ut av det blå» (Lande/Nymo)
# «Bislett Stadion» (Lande/Nymo)
# «Gaselle i Tigerstaden» (Oslo Ess)
# «Alt Jeg Trenger» (Lande/Larsson/Ruud)
## Medvirkende
### Oslo Ess
* Åsmund Lande - sang, gitar, munnspill, låtskriver, produsent
* Peter Larsson - bass, bakgrunnvokal, låtskriver, produsent
* Knut-Oscar Nymo - gitar, bakgrunnvokal, låtskriver, produsent 
### Øvrige
* Håvard Takle Ohr - trommer
* Hugo Alvarstein - tekniker
* Anders Møller - miksing
* Jaime Gomez Arellano - mastering
* Anngunn Sørli - press 
* Mona Nymo - avisutklipp
* Ole Kristiansen - fotograf 
* Michaela Klouda - fotograf 
* Remi Juliebø - coverdesign 
* Erlend Gjerde - A&R 
* Amber Booking - booking

## Kilder
*Albumet på Discogs
Euskal Irrati Telebista

**Euskal Irrati Telebista** (**EITB**) er Baskerlands offentlige kringkastingstjeneste. Dets hovedgeskjeft er Euskal Telebista (ETB).

EITB-gruppen er det ledende mediehuset i Baskerland med seks tv-kanaler og fem radiostasjoner. De kringkaster også i Nafarroa og på nærliggende steder som Burgos, Catabria, Huesca og Zaragoza. Selskapet har drevet siden 1982 og har i løpet av årene blitt et stort mediehus som når mer enn en million mennesker hver dag. Mesteparten av EITBs sendinger dreier seg rundt lokale nyheter og underholdning. 

## Bakgrunn

20. mai 1982 vedtok Baskerlands parlament enstemmig en lov som opprettet Euskal Irrati Telebista og 23. november samme år begynte radiostasjonen Euskadi Irratia sine sendinger. ETB nådde baskiske husdanner ved midnatt 31. desember 1982 med en presentasjon av daværende lehendakari Carlos Garaikoetxea. Ordninære tv-sendinger begynte 16. februar året etter.

## TV
EITB eier følgende tv-kanaler:

*ETB 1 – Generell kanal på baskisk
*ETB 2 – Generell kanal på spansk
*ETB 3 – Ungdomskanal på baskisk
*ETB 4 – Prosjektkanal
*ETB Sat – Internasjonal kanal rettet mot resten av Spania, Frankrike og Europa. Sender både på baskisk og spansk.
*Canal Vasco – Internasjonal kanal rettet mot Latin-Amerika. Sender både på baskisk og spansk.

## Radio
EITB eier følgende radiokanaler:

*Euskadi Irratia – Nyhetsradio på baskisk
*Radio Euskadi – Nyhetsradio på spansk
*Radio Vitoria – Nyhetsradio rettet mot byen Vitoria på spansk
*Euskadi Gaztea – Musikkradio rettet mot ungdom på baskisk
*EiTB Irratia – Kulturell stasjon på baskisk og spansk

## Kilder
*EITB: EiTB, the first communication group in the Basque Country 

## Eksterne lenker
*
5 Ursae Minoris

**5 Ursae Minoris** (**5 UMi**, **a Ursae Minoris**), også kjent under katalogbetegnelsene **HIP 70692**, **HD 127700** og **HR 5430**, er en oransje kjempestjerne i stjernebildet Lille bjørn. Den befinner seg cirka 359 år unna jorden og har en tilsynelatende størrelsesklasse på 4,25. Stjernen kan skimtes med det blotte øye fra den nordlige halvkulen under ideelle vær- og lysforhold. 5 UMi er klassifisert som en variabel stjerne. 

Stjernen beveger seg gjennom Melkeveien i en hastighet av 15,7 km/s i forhold til Solen. Den har en omløpsbane som tar den mellom 24&nbsp;200 og 43&nbsp;600 lysår fra sentrum av galaksen. 5 UMi hadde sin minste avstand til Solen for om lag 4,1 millioner år siden, da den hadde en tilsynelatende størrelseklasse på 3,77 i en avstand av 288 lysår. Vektorkomponentene for romhastigheten til 5 UMi er som følgende:  = .

## Referanser


## Eksterne lenker
* 5 Ursae Minoris (HIP 70692)
Fermin Muguruza

**Fermin Muguruza Ugarte** (født 20. april 1963 i Irun, Spania) er en baskisk musiker, produsent, plateselskapseier og politisk aktivist.

Muguruza var medstifter av ska-punk-bandet Kortatu (1983-1988) og senere bandet Negu Gorriak (1990-1996), og har siden hatt en suksessrik solokarriere.

Muguruza er også medstifter av de to plateselskapene Esan Ozenki og Talka.

## Diskografi

### Kortatu
* Kortatu/Cicatriz/Jotakie/Kontuz Hi! (Soñua, 1985)
* Kortatu (Soñua, 1985)
* El estado de las cosas (Soñua, 1986)
* Kolpez kolpe (Oihuka, 1988)
* Azken Guda Dantza (Nola!, 1988)

### Negu Gorriak
* Negu Gorriak (Oihuka, 1990)
* Gure Jarrera (Esan Ozenki, 1991)
* Gora Herria (	Esan Ozenki, 1991)
* Borreroak Baditu Milaka Aurpegi (Esan Ozenki, 1993)
* Hipokrisiari Stop! Bilbo 93-X-30 (Esan Ozenki, 1994)
* Ideia Zabaldu (Esan Ozenki, 1995)
* Ustelkeria (Esan Ozenki, 1996)
* Salam, agur (Esan Ozenki, 1996)
* 1990-2001 (DVD + Live CD) (Metak, 2005)

### Fermin Muguruza eta Dut
* Ireki Ateak (Esan Ozenki , 1997)

### Soloutgivelser
* Amodio eta gorrotozko kantak (1984-1998) (El Europeo Música, Esan Ozenki, 1998)
* Brigadistak Sound System (Esan Ozenki, 1999)
* Brigadistak Sound System - erREMIXak (Esan Ozenki, 1999)
* FM 99.00 Dub Manifest (Esan Ozenki, 2000)
* In-komunikazioa (Metak, Kontrakalea Ekoizpenak, 2002)
* Irun Meets Bristol. Komunikazioa (Metak, Kontrakalea Ekoizpenak, 2003)
* Xomorroak (Bizitza lorontzian) (Metak, Kontrakalea Ekoizpenak, 2005)
* Euskal Herria Jamaika Clash (Talka, 2006)
* BASS-que Culture (DVD + Remix CD) (Talka, 2006)
* Afro-Basque Fire Brigade Tour Argazki liburua + DVD (	Talka, 2007)
* Mirant al cel (Talka, 2007)
* Asthmatic Lion Sound Systema (Talka, 2008)
* Radar FM 1999.2013 (Talka, 2013)
* No More Tour - DVD (Talka, 2013) 
* Irun meets new Orleans (Talka, 2015)
* Fermin Muguruza & Chalart58: Black is Beltza ASM Sessions (Talka, Kasba, 2016)
* Fermin Muguruza eta The Suicide Of Western Culture: B-Map 1917 + 100 (Talka, El Segell, 2017)

## Referanser


## Eksterne lenker
* 
* 
* 
*
Halvor Smeland

**Halvor Jørgensen Smeland** (født 2. februar 1889, død 24. august 1964) var en norsk gårdbruker og politiker, gjennom mange år ordfører i Gjøvdal.

Fra 1928 var han medlem i Arbeiderpartiet. Han var også formann i Gjøvdal arbeidarlag. Smeland var varamann for AP til Stortinget for Aust-Agder. 

## Referanser
Svoldalstunnelen

**Svoldalstunnelen** er en 204 meter lang veitunnel i Kvinnherad kommune i Vestland. Den er en del av fylkesvei 500. Den ble åpnet i 1970. 

## Se også
*Furebergsfossen bru
*Furebergstunnelen
*Veitunneler i Norge
*Undersjøiske veitunneler i Norge

## Kilder

* Vegvesents [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@4825,6693734,14/vegobjekt:82287625:58b02c:67)
## Eksterne lenker
* Svoldalstunnelen på Google StreetView
Guy Charlemagne

**Guy Charlemagne**  er et fransk champagnehus basert i Le Mesnil-sur-Oger.

Virksomheten startet i 1892, og pr. 2013 produserer Guy Charlemagne  flasker i året. 30 % av produksjonen selges i Frankrike, mens 70% går til eksportmarkedet.

Omtrent  av Guy Charlemagnes produksjon er «standardvarianten» *Blanc de Blancs Brut*, og omtrent halvparten av denne går til Norge. Dette har gjort Guy Charlemagne til Norges mest solgte champagne i flere år.

## Referanser




## Eksterne lenker
*
Mykola Moroziuk

**Mykola Mykolajovytsj Moroziuk** (ukrainsk: Микола Миколайович Морозюк, født 17. januar 1988) er en ukrainsk fotballspiller som spiller for . 

Han har tidligere spilt for klubbene Dynamo Kyiv, Dnipro, Obolon Kyiv og Kryvbas Kryvyj Rih. Morozjuk har spilt flere landskamper for  og på aldersbestemte landslag.

## Klubbkarriere
Moroziuk startet sin fotballkarriere med ungdomsfotball hos Dynamo Kyiv, hvor han spilte seg oppover gjennom tredje- og andrelaget til klubben. Etter å ha vært på et låneopphold hos Dnipro Dnipropetrovsk i 2007 ble han hentet til førstelaget på permanent basis og fikk sin debut i mai 2008. Hos Dynamo Kyiv fikk han ti seriekamper på tre sesonger, og ble lånt ut til både Obolon Kyiv i juli 2009 og Kryvbas Kryvyj Rih i januar 2010. 

Under Superkubok Ukraiiny i 2007 scoret han det avgjørende målet i straffesparkkonkurransen mot Sjakhtar Donetsk. Morozjuk fikk sin europacupdebut under Mesterligaen 2008/2009 i tredje kvalifiseringsrunde mellom Dynamo Kyiv og Spartak Moskva, hvor han kom inn som innbytter for Artem Milevskyj.

I juni 2010 gikk kontrakten hans med Dynamo Kyiv ut, og i slutten av måneden signerte han under på en treårskontrakt med FK Metalurh Donetsk.

## Landslagskarriere
Moroziuk fikk 28 kamper for Ukraina U-19 i perioden 2005 til 2007, og 19 kamper for Ukraina U-21 i perioden 2007 til 2010. Han fikk sin offisielle landslagsdebut for  i en vennskapskamp borte mot  den 17. november 2010 (2–2), hvor han kom inn som innbytter for Jevhen Konopljanka. Han scoret sitt første landslagsmål i en vennskapskamp mot  den 6. februar 2013 (2–0) i Sevilla.

## Meritter
;Dynamo Kyiv
* Premyer-Liha (1): 2008/2009
* Superkubok Ukraiiny (1): 2007

## Referanser


## Eksterne lenker
* 
* Spillerprofil hos Metalurh Donetsk
* Spillerprofil hos Federatsjia Futbolu Ukraini
K. C. Jones

**K. C. Jones** (født 25. mai 1932 i Taylor i Texas, død 25. desember 2020 i Connecticut) var en amerikansk basketballspiller som deltok i de olympiske leker 1956 i Melbourne.

Jones ble olympisk mester i basketball under OL 1956 i Melbourne. Han var med på det amerikanske laget som vant basketturneringen. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember. USA vant semifinalen over Uruguay med 101-38 og i finalen vant laget med 89-51 over Sovjetunionen. Jones spilte alle åtte kampene og scoret 87 poeng for USA under OL-turneringen

## Referanser


## Eksterne lenker
*
Vitalij Mandziuk

**Vitalij Vasyljovytsj Mandziuk** (ukrainsk: Віталій Васильович Мандзюк, født 24. januar 1986 i Vilino) er en ukrainsk fotballspiller som spiller i forsvar for den ukrainske klubben FK Dnipro Dnipropetrovsk. Han har tidligere spilt for klubbene Dynamo Kyiv og Arsenal Kyiv. Mandziuk har spilt flere landskamper for  og på aldersbestemte landslag. Hans storebror Oleksandr Mandziuk er også fotballspiller på høyeste nivå.

## Klubbkarriere
Mandziuk startet sin fotballkarriere med ungdomsfotball hos Dynamo Kyiv, hvor han spilte seg oppover gjennom tredje- og andrelaget til klubben. Han ble tatt opp til førstelaget i 2004. I begynnelsen av 2007/2008-sesongen ble Mandzjuk skadet og ble dermed tvunget til å se første halvdel av sesongen fra tribunen før han kom tilbake i andre halvdel av sesongen. I juli 2008 ble han lån ut til FK Arsenal Kyiv sammen med lagkameraten Denys Olijnyk.

Den 23. september 2009 ble Mandzjuk solgt til den rivaliserende klubben FK Dnipro for en ukjent sum.

## Landslagskarriere
Mandziuk fikk ti kamper for Ukrainas U19-landslag i perioden 2004 til 2005, og tolv kamper for Ukrainas U21-landslag i perioden 2006 til 2007. Han fikk sin offisielle A-landslagsdebut for  i en vennskapskamp borte mot  den 6. februar 2008 (1–1).

## Meritter
;Dynamo Kyiv
* Premyer-Liha (2): 2006/2007, 2008/2009
* Kubok Ukrajiny (1): 2006/2007
* Superkubok Ukraiiny (1): 2007

## Referanser


## Eksterne lenker
* 
* Spillerprofil hos Federatsjia Futbolu Ukraini
Hans Stordahl

**Hans Kristian Stordahl** (født 10. mai 1887 i Øvre For, Trondenes, død 23. september 1975) var en norsk havnebetjent og politiker, fra 1935 til 1938 ordfører i Harstad.

Han ble fagorganisert i 1909, og var medlem i Arbeiderpartiet fra 1924. I 1926 ble han valgt inn i bystyret. Han satt i formannsskapet fra 1929 og ble ordfører i 1935.

## Referanser


## Eksterne lenker
*
Rothaugentunnelen

**Rothaugentunnelen** er en 195 meter lang tunnel i Sjøgaten i Bergen. Den ble bygget som jernbanetunnel mellom 1917 og 1920, og er kun 3,5 meter bred. I 1974 ble tunnelen tatt i bruk som kollektivfelt, men er i dag reservert syklister.

## Referanser
Liste over Tysklands ministre for særlige oppgaver

**Liste over Tysklands ministre for særlige oppgaver** (tysk: Bundesminister für besondere Aufgaben) omfatter medlemmer av Tysklands regjering som etter 1949 har vært uten eget fagdepartement. Det har særlig vært sjefen for Forbundskanslerens kontor som også er gitt rang som minister for særlige oppgaver.

## Tysklands ministre for særlige oppgaver

## Referanser
Mikhail Semjonov (basketballspiller)

**Mikhail Vladimirovitsj Semjonov** (russisk: Михаил Владимирович Семёнов; født 18. september 1933 i Rostov-na-Donu, død 9. november 2006) var en sovjetisk basketballspiller som deltok i de olympiske leker OL 1956 i Melbourne og 1960 i Roma.

Semjonov vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember 1956. Sovjetunionen vant semifinalen over Frankrike med 56-49, men i finalen tapte de mot USA med 55-89. Semjonov spilte alle åtte kampene og scoret 66 poeng for Sovjetuniojnen under OL-turneringen.

Fire år senere, under OL 1960 i Roma, vant han sin andre olympiske sølvmedalje i basketball med Sovjetunionen.

## Referanser


## Eksterne lenker
*
Francis

**Francis** er et engelsk mannsnavn som betyr «franskmann». Navnet er i dag vanlig i mange engelsk- og fransktalende land.

## Etymologi
*Francis* er en opprinnelig engelsk form av det latinske mannsnavnet *Franciscus* som betyr «franskmann».

## Utbredelse
Navnet er kjent brukt i mange europeiske land fra middelalderen. Det ble vanlig i Storbritannia fra 1500-tallet.

*Francis* var et populært navn i USA på 1800-tallet og begynnelsen av 1900-tallet.

*Francis* ble i 2013 kåret til årets navn av American Name Society, etter pave Frans, som på engelsk kalles Francis.

|}

*Francis* er på engelsk også brukt som jentenavn.

|}

## Kjente personer med navnet
Personene i listen er ordnet kronologisk etter fødselsår.
### Menn
* Francis Bacon (1561–1626), engelsk filosof og vitenskapsmann
* Francis Drake (ca. 1540–1596), engelsk admiral, politiker og slavehandler
* Francis Scott Key (1779–1843), amerikansk advokat og lyriker som skrev teksten til USAs nasjonalsang, «The Star-Spangled Banner»
* Francis Hagerup (1853–1921), norsk politiker og tidligere statsminister.
* Francis Ford (1881–1953), amerikansk skuespiller og regissør
* Francis Sejersted (1936–2015), norsk historiker
* Francis Ford Coppola (f. 1939), amerikansk regissør og produsent kjent for å ha regissert «The Godfather»-trilogien
* Francis Collins (f. 1950), amerikansk genetiker og leder for Human Genome Project
* Francis Fukuyama (f. 1952), amerikansk statsviter og forfatter
* Francis Lawrence (f. 1971), amerikansk filmregissør
* Francis Capra (f. 1983), amerikansk skuespiller
* Francis Albarede, fransk geokjemiker
* Francis Enebeli, nigeriansk-norsk maler

### Kvinner
* Francis Marion (1732–1795), amerikansk militærleder
* Francis E. Willard (f. 1839), amerikansk pedagog og reformator
* Francis Hodgson Burnett (f. 1849), britisk-amerikansk forfatter kjent for barneboken «The Secret Garden»
* Francis Perkins (f. 1880), amerikansk politiker
* Francis Farmer (f. 1913), amerikansk skuespiller

## Referanser


## Eksterne lenker
Girga

**Girga** (, *Jirjā *) er en by i guvernementet Suhaj (guvernement) i Øvre Egypt. Byen ligger på vestbredden av Nilen. Girga hadde en befolkning på 108&nbsp;211 innbyggere i 2006, og folketallet var anslått til 136 808 i 2017.

Byens navn har også blitt transkribert som «Dgerja», «Girgeh» og «Gerga». 

Det ligger flere industriforetak i Girga, blant annet produseres det sukker og keramikk.

Girga var hovedstaden i guvernementet Girga frem til 1960, da hovedstaden ble flyttet til Suhaj og navnet på guvernementet ble endret tilsvarende. I oldtidens Egypt var byen hjembyen og hovedstaden til Narmer, den første faraoen i det forente Egypt, det vil si etter den politiske sammenslåingen av Nedre og Øvre Egypt. Byen var enten identisk med oldtidsbyen Thinis, eller lå like i nærheten av Thinis. Den var en gang sentrum for det osmanske styret i sørlige Egypt, og var en av de største byene i Det osmanske riket.

Girga er koptisk-ortodoks bispesete. I 1791 var Yousab El Abah (Josef el-Abbah) biskop i byen. Han ble siden helgenerklært.

## Bildegalleri

Fil:Up the Nile, and home again. A handbook for travellers and a travel-book for the library. (1862) (14761680144).jpg|*Girgeh*, illustrasjon fra boken *Up the Nile, and home again. A handbook for travellers and a travel-book for the library* (1862) av Frederick William Fairholt
Fil:Egipto, 1882 "Una oficina en Girgeh" (21487083520).jpg|Dette kobberstikket av et kontor i Girga (Girgeh) rundt 1882 er basert på en akvarell av den tyske kunstneren Karl Werner, og er en av illustrasjonene i bokverket *Egypt*, som var skrevet av Georg Moritz Ebers (1837-1898).
Fil:Girgeh (1890) - TIMEA.jpg|Girgeh (1890), illustrasjon fra boken *A Thousand Miles up the Nile* av Amelia B. Edwards, utgitt av George Routledge and Sons, Limited: London, 1890. p 111.
Fil:GirgaSiniMinaret.jpg|Minareten til El Sini-moskeen i Girga 
Fil:GirgaSiniInside.jpg|Interiøret i El Sini-moskeen (porselensmoskeen) i Girga 
Fil:GirgaSiniQibla.jpg|El Sini-moskeen (porselensmoskeen) i Girga 


## Referanser


## Eksterne lenker
* 
* Girga, *Infoplease.com*
Rosetta

**Rosetta** kan vise til:

*Rosetta (by) i Egypt
*Rosetta (romsonde) 
*Rosettastenen &ndash; arkeologisk funn fra oldtidens Egypt med tekst i hieroglyfer, demotisk og gresk
*Rosetta (navn) blant annet en av rollefigurene i Commedia dell'arte
*Rosetta (film) vinner av Gullpalmen
*Rosettaprisen En faglitterær oversetterpris
Per M. Stordal

**Per Mathias Stordal** (født 26. mars 1887 i Vefsn, død 26. august 1964 samme sted) var en norsk gartner, forretningsfører og politiker, hjemmehørende i Arbeiderpartiet. Han var ordfører i Vefsn fra 1929 til 1940.

Stordal ble medlem i Arbeiderpartiet i 1928, og var formann i Vefsn arbeiderparti i 1931 og i 1933. Dette året var han også medlem av Nord-Helgeland kretsparti.

Han ble valgt inn i Vefsn herredsstyre i 1929, og ble samme året ordfører. Den stillingen hadde han i mer enn ti år. 

## Referanser
Emil Torkildsen

**Emil Torkildsen** (født  15. oktober 1891 i Bergen, død 30. april 1964) var en norsk typograf og fagforeningsmann. Han var i mange år leder for Norsk Centralforening for Boktrykkere, som i hans formannstid skiftet navn til Norsk Typografforbund.

Thorkildsen ble utlært typograf i 1913. I årene fra 1919 til 1921 arbeidet han som faktor på Rjukan. Ellers var han fra 1913 stort sett bosatt i Oslo.

Han var aktiv i typografenes fagforening, og hadde vervet som  formann i Oslo maskinsetterklubb fra 1922 til 1926. Han var sekretær i Centralforeningen for boktrykkere fra 1928 til 1934, og ble formann i foreningen fra 1. januar 1935. Han satt som formann helt til 1962.

Thorkildsen var også medlem av AFLs representanskap og sekretariat.

Da Norsk Arbeiderpresse AS ble stiftet i 1948 ble Torkildsen valgt inn i selskapets første styre, sammen med blant andre Konrad Nordahl og Trygve Bratteli.

## Referanser
Rosetta (by)

**Rosetta** eller **Rashid** (arabisk: رشيد) er en havneby i Nildeltaet i Egypt. Byen ligger 65 km øst for Alexandria, i  guvernementet Beheira. Byen har 58&nbsp;432 innbyggere (1996).

Rosetta ble grunnlagt på 800-tallet, og fikk en voldsom vekst som følge av Alexandrias tilbakegang grunnet den osmanske erobringen av Egypt i 1517. Denne blomstringsperioden som viktig havn varte fram til Alexandria på begynnelsen av 1800-tallet igjen vokste og fikk framgang. I løpet av 1800-tallet ble byen populært som et turistmål for briter. Byen var kjent for sine sjarmerende osmanske herskapshus, sitruslunder og at den var ren og velstelt sammenlignet med mange andre egyptiske byer. 

For europeere er stedsnavnet særlig knyttet til funnet av Rosettastenen på 1800-tallet, en oppdagelse som gjorde det mulig å finne ut hvordan egyptiske hieroglyfer kunne leses.

## Navnet

Både det arabiske navnet *Rašīd* (i betydningen «veiviser») og det vestlige navnet Rosetta eller Rosette (i betydningen «liten rose») på henholdsvis italiensk og fransk er forvanskninger det opprinnelige koptiske stedsnavnet *Trashit*. Rosetta eller Rosette var det navn som franskmennene benyttet på tiden til Napoléon Bonapartes militære kampanje i Egypt i 1798. Det ble deretter knyttet til funnet av Rosettastenen på dette stedet, fransk *Pierre de Rosette*, av franske soldater i den nærliggende festningen Fort Julien i 1799.

## Rosettastenen
Rosettastenen er datert til 196 f.Kr.. Den ble funnet av Napoleons tropper i 1799, men deretter tatt av britene i 1801 og har siden 1802 blitt oppbevart på British Museum i London. Steinen ga Jean-François Champollion, Thomas Young og andre nøkkelen til egyptiske hieroglyfer.

## Referanser


## Eksterne lenker
* 
* «Rosetta», *Infoplease.com*
An Dehai

**An Dehai** (, født 1844 i Nanpi i Zhili i Kina, død 12. september 1869 i Jinan) var en storevnukk ved det keiserlige hoff i Beijing i Qingdynastiets tid i Kina. 

## Liv og virke
An Dehai hadde i 1851 en sentral rolle ved de seremonielle utnevnelser og forfremmelser av keiserlige konsorter og konkubiner, den gang da Jehonala kom inn i det keiserlige harem. 

### Cixis medarbeider
Jehonhala (den senere enkekeiserinne Cixi) benyttet seg av hans formidling av meldinger etter Xianfeng-keiserens død, da hun tilkalte to ledende prinser til Rehe. Det hele var del av en konspirasjon som endte med at hun selv nådde til maktens tinder i Qing-dynastiet. 

I 1861 ble han som anerkjennelse for sine tjenester gjort til sjefsevnukk. I 1860-årene ble han antagelig mest betrodde hjelper enkekeiserinne Cixi hadde. 
  og han stod så sterkt at annenregenten, Ci'an, følte det fornærmende.

### Endelikt
I 1869 sendte enkekeiserinnen ham på oppdrag til den keiserlige tekstilfabrikk i Nanjing. Han seilte da på den store kanal på en elvebåt som flagget med de keiserlige insignier, vel å merke på bud av enkedronningen. Selv ville han helst ha sluppet, fordi han kjente til farene. Reisen var i strid med palassbestemmelsene, som forbød evnukker å forlate hovedstaden med mindre de ledsaget embedsbærere, og det var knyttet dødsstraff til overtredelsen. Bakgrunnen var ønsket om at evnukkene skulle bygge seg opp og bli politisk mektige. 

Da An Dehai og hans følge kom til provinsen Shandong rapporterte provinsguvernør Ding Baozhen deres ankomst og opptreden tilbake til Den forbudte by. Under prins Gong, som mislikte An Dehai, beordret Storrådet at evnukken skulle henrettes for falskt å ha påberopt seg keiserlige fullmakter og reist utenfor Beijing på egen hånd. 

Enkekeiserinne Ci'an kan muligens ha støttet dette vedtaket, og enkekeiserinne Cixi, som støttet An Dehai, så seg ikke i stand til å intervenere på hans vegne. Skjønt noen har ment at Cixi overvar en pekingopera da saken ble behandlet, og ikke fikk informasjonen i tide fordi hun hadde bedt om ikke å bli forstyrret. 

Dermed ble An Dehai og seks andre evnukker i hans følge halshogd  nær Ximizhi-kilden i et Guandi-tempel i Jinan. De øvrige i An Dehais reisefølge ble dømt til slaveri og sendt til Heilongjiang ved rikets yttergrense mot nord. 

An Dehais henrettelse var antagelig del av en bredere maktkamp mellom Cixi og prins Gong.

## Referanser
Jennifer Jones (curling)

**Jennifer Jones** (født 7. juli 1974 i Winnipeg, Manitoba) er en kanadisk curlingspiller. Hun har vunnet Canadamesterskapet fire ganger og har en gullmedalje og en bronse fra Curling-VM. Jones skal være skip for det kanadiske laget i curlingturneringen under Vinter-OL 2014 i Sotsji.

Under Vinter-OL 2022 i Beijing, ble hun nummer 5. 

## Referanser


## Eksterne lenker
*